યુપીએ સરકારના પૂર્વ કાયદા પ્રધાન અને સુપ્રીમ કોર્ટના વરિષ્ઠ ધારાશાસ્ત્રી કપિલ સિબ્બલ સાથે ‘પાસ’ની બેઠક આમ તો રાત્રે ૯-૦૦ વાગ્યે પ્રદેશ કોંગ્રેસ કાર્યાલય ખાતે નિર્ધારિત કરાઇ હતી. જોકે દિલ્હીના વિપરીત હવામાનને કારણે કપિલ સિબ્બલ રાત્રે ૧૧-૩૦ વાગ્યે એરપોર્ટ ઊતરીને સીધા પ્રદેશ કોંગ્રેસ કાર્યાલય ખાતે પહોંચ્યા હતા અને મોડી રાતના ૩-૦૦ વાગ્યા સુધી ‘પાસ’ સાથે બેઠકનો ધમધમાટ ચાલ્યો હતો.